W. E. B. Du Bois
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
W. E. B. Du Bois var en amerikansk forfatter, sosiolog, historiker og politiker med en ledende posisjon innen den afroamerikanske befolkningen i USA. Han var også professor ved Atlanta University.
Du Bois tok tidlig et radikalt standpunkt i rasestriden og var med på å grunnlegge Niagara-bevegelsen, som i 1909 gikk over i National Association for the Advancement of Colored People. Han var en av lederne for den første panafrikanske konferansen i London i 1900, og en drivkraft bak fire tilsvarende kongresser holdt mellom 1917 og 1927.I 1920-årene ble han marxist. I etterkrigsårene var han aktiv i internasjonalt fredsarbeid, han fikk Lenins fredspris i 1958, og var sosialistisk kandidat til senatet fra New York i 1950. I 1951 ble han stilt for retten for kommunistisk virksomhet, men ble frikjent. Han flyttet til Ghana i 1961, og frasa seg sitt amerikanske statsborgerskap.Du Bois foretok flere banebrytende undersøkelser av de svartes levekår i USA, og utgav en rekke bøker som har hatt stor betydning for kampen mot raseskille og undertrykkelse. Blant de mest kjente er The Souls of Black Folk (1903), Black Reconstruction (1935) og Dusk of Dawn (1940). Les mer i Store norske leksikon USAs litteratur borgerrettsbevegelsen i USA USAs historie USAs historie 1945-2001 Eksterne lenker bøker av Du Bois i Project Gutenberg (engelsk)  bøker av Du Bois i Internet Archive (engelsk)  Du Bois bøker som lydbøker i LibriVox (engelsk)  Research Guide for Du Bois ved Library of Congress (engelsk)  W.E.B. Du Bois National Historic Site i Great Barrignton (engelsk) Litteratur Lewis, David Levering (1994): W. E. B. Du Bois: Biography of a Race, 1868–1919, Owl Books. ISBN 978-0-8050-6813-9 Lewis, David Levering (2001): W. E. B. Du Bois: The Fight for Equality and the American Century 1919–1963, Owl Books. ISBN 978-0-8050-6813-9 Lewis, David Levering, and Willis, Deborah (2005): A Small Nation of People: W. E. B. Du Bois and African American Portraits of Progress, HarperCollins. ISBN 0-06-081756-9 Sundquist, Eric J. (1996) (redaktør), The Oxford W. E. B. Du Bois Reader, Oxford University Press. ISBN 978-0-19-509178-6